Османски султан Мехмет II победио је Трапезунтско царство и загосподарио обалом Црног мора. Касније се Артвин нашао на мети Русије која је дошла на ово подручје у ратовима 1828-29. и касније 1877-78. Руси су се повукли са овог подручја 1917, након избијања Бољшевичке револуције. Завршетком Првог светског рата, Турска је била на страни поражених и британске трупе су дошле на ово подручје 1918, које је било под влашћу новонастале Грузије. Покушај да се Артвин придружи Грузији завршио се референдумом 1920. када је велика већина Турака гласала за останак у Турској, након чега се грузијска војска повукла 1921.